**การวิเคราะห์ลักษณะของหลักสูตรส่งเสริมการเรียนรู้ของครูสำหรับโปรแกรมพัฒนาวิชาชีพครู**

**Analysis On Characteristics of Teachers' Learning Promotion Curriculums**

**for Professional Development Program**

นางนิษฐ์รตี โชติวัฒน์คุณาธร[[1]](#footnote-1)\* และ รองศาสตราจารย์ ดร.ดวงกมล ไตรวิจิตรคุณ2

Nisthratee Chotiwatkhunathorn1\* and Assoc. Prof. Duangkamol Traiwichitkhun, Ph.D2

ผู้เขียนไม่ต้องระบุ >>> (Received: ; Revised: ;Accepted: )

**บทคัดย่อ**[[2]](#footnote-2)

การวิจัยนี้มีวัตถุประสงค์เพื่อวิเคราะห์ลักษณะของหลักสูตรในโปรแกรมพัฒนาวิชาชีพครูนำไปสู่ การใช้ข้อมูลเพื่อวิเคราะห์เปรียบเทียบผลที่เกิดจากการเข้าร่วมหลักสูตรในโปรแกรมพัฒนาวิชาชีพครูที่แตกต่างกันกลุ่มตัวอย่าง คือ เอกสารหลักสูตรโปรแกรมพัฒนาวิชาชีพครูที่สถาบันคุรุพัฒนาให้การรับรอง ปีการศึกษา 2561 – 2562 ได้ตัวอย่างทั้งสิ้น 44 หลักสูตร ผู้วิจัยใช้แบบวิเคราะห์เอกสาร ข้อมูลเชิงคุณภาพใช้การวิเคราะห์เนื้อหา และข้อมูลเชิงปริมาณใช้การวิเคราะห์ด้วยสถิติเชิงบรรยาย ได้แก่ ความถี่ ร้อยละ ค่าเฉลี่ย ส่วนเบี่ยงเบนมาตรฐาน

 ผลการวิจัยสรุปได้ว่า เมื่อเปรียบเทียบลักษณะหลักสูตรระหว่างปีการศึกษา 2561 กับ 2562 พบว่า

1) มีการเปลี่ยนแปลงลักษณะหน่วยจัด ลักษณะหน่วยจัดนิติบุคคลเพิ่มขึ้นอย่างเห็นได้ชัด

2) มีการเปลี่ยนแปลงลักษณะเนื้อหาหลักสูตรโดยส่วนใหญ่จากสาระวิทยาศาสตร์มาเป็นบูรณาการสาระ

3) มีการเกิดขึ้นของประเภทหลักสูตรออนไลน์

4) มีการเปลี่ยนแปลงด้านรูปแบบกิจกรรมโดยภาพรวมกลายเป็นรูปแบบปฏิบัติการทั้งหมด

5) ความพึงพอใจด้านการเรียนรู้ของครูอยู่ในระดับมากทั้ง 2 ปีการศึกษา 2561 – 2562 (xˉ =4.36, S.D.=0.27 xˉ =4.34, S.D.=0.67 ตามลำดับ)

6) มีการเปลี่ยนแปลงช่องทางการติดตามผลจากการใช้ Line และFacebook มาเป็น LMS

**คำสำคัญ** วิเคราะห์ลักษณะหลักสูตร, การเรียนรู้ของครู, โปรแกรมพัฒนาวิชาชีพครู

**Abstract**

 This research analyzes the characteristics of the curricula in the Teacher Professional Development Program in Thailand and compares these characteristics with the outcomes reported by program participants.

 The study sample included 44 curricula certified by Teacher Profession Development Institute during the 2018 and 2019 academic years. A documentary analysis tool was used to conduct a qualitative analysis of the curricula content, while quantitative data were analyzed using descriptive statistics, including frequencies, percentages, means, and standard deviations (S.D.).

 The research findings revealed the following when comparing the curricula from the 2018 and 2019 academic years:

1. The number of course organizers increased, with more private organizations conducting the program.
2. There were content changes, particularly in science, which was integrated with other subjects.
3. Online learning curricula were developed.
4. The format of activities shifted to workshops.
5. Teacher satisfaction with the learning experience was high in both years (xˉ = 4.36, S.D. = 0.27 for 2018; xˉ = 4.34, S.D. = 0.67 for 2019).
6. Learning Management Systems (LMS) replaced Line and Facebook for follow-up communication.

**Keywords** : Curriculum Analysis, Teachers' Learning, Professional Development Program

**บทนำ**

 การจัดการศึกษาให้มีคุณภาพ ต้องพิจารณาจากคุณภาพครูเป็นสำคัญ ดังที่ Barber & Mourshed. (2007) กล่าวว่า “คุณภาพของระบบการศึกษาจะไม่สามารถเกินไปกว่าคุณภาพของครู” เป็นคำกล่าวที่ปรากฎในรายงานของ Mckinsey & Company ที่ฉายภาพให้เห็นถึงระบบของการศึกษาที่มีประสิทธิภาพจากประเทศต่าง ๆ ดังนั้น การพัฒนาครูจึงเป็นสิ่งสำคัญ ประเทศที่จัดระบบการศึกษาได้อย่างมีคุณภาพจึงให้ความสำคัญกับการพัฒนาครู โดยกิจกรรมที่พัฒนาครูสามารถทำได้หลากหลายรูปแบบ ไม่ว่าจะเป็นการทำวิจัยปฏิบัติการในชั้นเรียน การแลกเปลี่ยนกับเพื่อนร่วมวิชาชีพ การอ่านหนังสือ การศึกษาต่อ รวมไปถึงการประชุมสัมมนา (The Alberta Teachers’ Association, 2016 อ้างถึงใน นารีรัตน์ รักวิจิตรกุล, 2561)

 ประเทศไทยได้เล็งเห็นถึงความสำคัญในการพัฒนาครู โดยมีการพัฒนาครูในรูปแบบต่าง ๆ ในปี 2560 กระทรวงศึกษาธิการได้จัดให้มีโครงการพัฒนาครูรูปแบบครบวงจรของสำนักงานคณะกรรมการการศึกษา ขั้นพื้นฐาน หรือที่เรียกว่า “คูปองครู” โดยมีวัตถุประสงค์ของโครงการ คือ ต้องการให้ครูพัฒนาการเรียนรู้อย่างมีคุณภาพ (สำนักงานคณะกรรมการการศึกษาขั้นพื้นฐาน, 2561) ได้มอบหมายให้สถาบันคุรุพัฒนาเป็นหน่วยงานหลักที่ดูแลหลักสูตร ของโครงการ มีหน้าที่กำหนดหลักเกณฑ์ในการขอเปิดหลักสูตร สรรหาผู้ประเมินหลักสูตร ประกาศรายชื่อหลักสูตรที่ได้รับการรับรอง เพื่อให้ครูสมัครและลงทะเบียนเข้าร่วมอบรมตามความสนใจ ครูทุกคนจะได้รับงบประมาณสำหรับพัฒนาตนเอง จากโครงการคนละ 10,000 บาท ซึ่งสามารถเลือกอบรมไม่จำกัดจำนวนหลักสูตร โดยไม่เกินงบประมาณที่ได้รับ ทั้งนี้สามารถเบิกจ่ายค่าเดินทาง ค่าอุปกรณ์ที่ใช้ในการอบรม รวมถึงค่าที่พักในการเข้าร่วมการอบรมจากงบประมาณดังกล่าวได้ ตามระเบียบการเบิกจ่ายเงินของราชการ (สำนักพัฒนาครูและบุคลากรการศึกษาขั้นพื้นฐาน, 2561) โครงการดังกล่าวถือได้ว่าเป็นการเปิดโอกาสให้ครูได้เข้าร่วมอบรมตามความสนใจและความสมัครใจ เพราะสามารถเลือกเข้าร่วมในช่วงเวลา ที่ตนเองสะดวก แต่จากวัตถุประสงค์ของโครงการที่กล่าวไว้ข้างต้น คือ ต้องการให้ครูพัฒนาการเรียนรู้อย่างมีคุณภาพ ซึ่งการที่ครูจะพัฒนาการเรียนรู้อย่างมีคุณภาพได้นั้น ครูจะต้องมีผลลัพธ์การเรียนรู้ (learning outcomes) ที่ครบถ้วน และเหมาะสมก่อน หากไม่มีการรายงานผลถึงผลลัพธ์การเรียนรู้ที่เกิดขึ้นจากการเข้าร่วมโครงการ จะทำให้ไม่สามารถทราบ ได้ว่าครูที่เข้าร่วมโครงการได้รับผลลัพธ์การเรียนรู้ครบถ้วนตามที่หลักสูตรกำหนดไว้หรือไม่ ซึ่งผลการเข้าร่วมโครงการไม่พบการรายงานผลที่ชัดเจนถึงประสิทธิผลของโครงการจากรายงานประจำปี 2561 รายงานไว้เพียงจำนวนครูที่เข้าร่วม คือ จำนวนครูที่ลงทะเบียนเลือกหลักสูตรสำเร็จ 279,230 คนจากครูที่ลงทะเบียนในระบบ 355,954 คน (สำนักงานคณะกรรมการการศึกษาขั้นพื้นฐาน, 2561) รวมทั้งรายงานโครงการพัฒนาครูรูปแบบครบวงจร มีการรายงานผลเชิงคุณภาพแบบภาพรวมไว้เพียง 4 ประเด็น ดังนี้คือ ประเด็นที่ 1 ครูได้รับการพัฒนาตรงตามความต้องการของตนเอง และนำประโยชน์ ที่ได้รับไปปรับใช้ในการจัดการเรียนการสอนอย่างมีประสิทธิภาพ ประเด็นที่ 2 มีการติดตามครูสู่ห้องเรียนจากหน่วยพัฒนา ประเด็นที่ 3 ครูสามารถนำชั่วโมงที่เข้าร่วมโครงการไปประกอบการขอมีหรือขอเลื่อนวิทยฐานะได้ ประเด็นที่ 4 นักเรียน มีผลการทดสอบทางการศึกษาระดับชาติขั้นพื้นฐาน (O-NET) เพิ่มขึ้นในภาพรวม (สำนักพัฒนาครูและบุคลากรการศึกษาขั้นพื้นฐาน, 2562)

 จะเห็นได้ว่าผลการรายงานข้างต้นยังไม่พบรายละเอียดเชิงคุณภาพที่ชัดเจนเกี่ยวกับผลลัพธ์การเรียนรู้ ที่เกิดขึ้นกับครูซึ่งผลลัพธ์การเรียนรู้คือสิ่งที่ทุกหลักสูตรมุ่งหวังจะให้เกิดขึ้น Bloom et al., (1956) ได้แบ่งออกได้เป็น 3 ด้านตามอนุกรมวิธานของวัตถุประสงค์การเรียนรู้ การจำแนกประเภทของเป้าหมายการศึกษา ได้แก่ 1. ด้านพุทธิพิสัย (cognitive domain) 2. ด้านจิตพิสัย (affective domain) 3. ด้านทักษะพิสัย (psychomotor domain) ซึ่งสำนักงานเลขาธิการคุรุสภา (2562) ได้กำหนดเป้าหมายการเรียนรู้ของทุกหลักสูตรไว้ 3 ด้าน ได้แก่ 1. ด้านความรู้ (knowledge) 2. ด้านทักษะปฏิบัติ (skill) 3. ด้านคุณลักษณะของความเป็นครู (attribute) หากได้ทราบถึงผลลัพธ์ของการเรียนรู้ย่อมจะสะท้อนต่อประสิทธิภาพ ของหลักสูตรได้

 จากการศึกษางานวิจัยที่เกี่ยวกับโปรแกรมการพัฒนาวิชาชีพครู พบว่ามีตัวอย่างงานวิจัยผลกระทบของโปรแกรมการพัฒนาวิชาชีพต่อความรู้ทางคณิตศาสตร์ของครู เพื่อการเรียนการสอนและผลสัมฤทธิ์ทางการเรียนของนักเรียนที่ระบุถึงผลลัพธ์การเรียนรู้ของครู จากการเข้าร่วมในโปรแกรมพัฒนาวิชาชีพครูในวิชาคณิตศาสตร์ ผู้เข้าร่วมเป็นครูระดับชั้นประถมศึกษาปีที่ 4 และ 5 ซึ่งสอนในโรงเรียนที่มีรายได้ต่ำ19 แห่งในสหรัฐอเมริกา จำนวน 105 คน โดยเก็บข้อมูล จากการให้เจ้าหน้าที่สังเกตการแก้ปัญหาทางคณิตศาสตร์ของครู การสำรวจครู การสังเกตการสอนของครู จากการบันทึกวิดีโอและการประเมินนักเรียนทำให้สามารถสรุปผลลัพธ์การเรียนรู้ของครูได้เป็น 2 ด้าน ดังนี้ 1. ด้านความรู้ของครู 2. ด้านการจัดการเรียนการสอนของครู ซึ่งผลปรากฏว่าการเข้าร่วมในโปรแกรมพัฒนาวิชาชีพครูดังกล่าวมีผลเชิงบวก ต่อความรู้ทางคณิตศาสตร์ของครู แต่ไม่มีผลต่อการจัดการเรียนการสอน (Jacob, R. et al., 2017) การวิจัยนี้สนใจศึกษาทั้งความรู้ที่ครูได้รับและการนำความรู้ไปใช้ในการจัดการเรียนการสอน

 ดังนั้นจะเห็นได้ว่า หากมีการวิเคราะห์ลักษณะหลักสูตร รวมถึงมีการรายงานผลถึงผลลัพธ์การเรียนรู้ของครู จะช่วยให้ทราบถึงคุณภาพของหลักสูตรโปรแกรมพัฒนาวิชาชีพครู แต่เมื่อพิจารณารายงานผลจากการเข้าร่วมโครงการฯ ไม่ปรากฏถึงผลลัพธ์การเรียนรู้ของครูที่ชัดเจน จึงมีความจำเป็นที่จะต้องศึกษาว่าการเข้าร่วมโครงการพัฒนาครูรูปแบบครบวงจรส่งผลทำให้ครูเกิดการเปลี่ยนแปลงพัฒนาในวิชาชีพมากน้อยเพียงใด โดยนำผลจากการเข้าร่วมโครงการมาวิเคราะห์คุณลักษณะของหลักสูตร ซึ่งจะนำไปสู่การใช้ข้อมูลเพื่อวิเคราะห์และเปรียบเทียบผลที่เกิดจากการเข้าร่วมหลักสูตรในโปรแกรมพัฒนาวิชาชีพครูที่แตกต่างกัน จะช่วยให้เกิดภาพความชัดเจนของการพัฒนาครูที่ส่งผลถึงการพัฒนาการเรียนรู้ และจะเป็นการนำไปสู่การมีแนวทางในการพัฒนาครูสำหรับการจัดโครงการต่อ ๆ ไปในอนาคตได้

**วัตถุประสงค์การวิจัย**

เพื่อวิเคราะห์ลักษณะของหลักสูตรโปรแกรมพัฒนาวิชาชีพครู

**วิธีดำเนินการวิจัย**

1. **ประชากรและกลุ่มตัวอย่าง**

**ประชากร**

 ประชากรคือเอกสารหลักสูตรโปรแกรมพัฒนาวิชาชีพครูที่คุรุพัฒนาให้การรับรอง ปีการศึกษา 2561 – 2562 จำนวนทั้งสิ้น 4,458 หลักสูตร แบ่งเป็น ปีการศึกษา 2561จำนวน 1,733 หลักสูตรและปีการศึกษา 2562 จำนวน 2,725 หลักสูตร

**ตัวอย่าง**

ตัวอย่างในการวิจัยครั้งนี้ คือ เอกสารหลักสูตรโปรแกรมพัฒนาวิชาชีพครูที่คุรุพัฒนา ให้การรับรองปีการศึกษา 2561 – 2562 ได้ตัวอย่างทั้งสิ้น 44 หลักสูตร จากนั้นสุ่มแบบแบ่งชั้น ตามช่วงชั้นสาระของหลักสูตรได้ 4 ช่วงชั้น ได้แก่ ปฐมวัย ประถมศึกษา มัธยมศึกษาตอนต้น และมัธยมศึกษาตอนปลาย รวมทั้งตามระดับความลุ่มลึกของหลักสูตร ได้ 3 ระดับ ได้แก่ ระดับพื้นฐาน ระดับกลาง และระดับสูง จะได้ตัวอย่างหลักสูตรในแต่ละปีการศึกษา ประกอบด้วย ปีการศึกษา 2561 จำนวน 22 หลักสูตร และปีการศึกษา 2562 จำนวน 22 หลักสูตร รวม 44 หลักสูตร

 **2. เครื่องมือที่ใช้ในการวิจัย**

เครื่องมือวิจัย คือ แบบวิเคราะห์เอกสาร ซึ่งได้จากการศึกษาแนวทางหลักการวิเคราะห์เอกสารเกี่ยวกับ การเข้าร่วมโปรแกรมพัฒนาวิชาชีพครู โดยผ่านการตรวจสอบและให้คำแนะนำจากคณะกรรมการสอบโครงร่างวิทยานิพนธ์ โดยมีประเด็นในการวิเคราะห์ ดังนี้

 1) หน่วยงานที่จัด

 2) เนื้อหาหลักสูตร

 3) รูปแบบกิจกรรม

 4) การเรียนรู้ของครู

 เมื่อได้ประเด็นการวิเคราะห์ดังกล่าว ผู้วิจัยจึงได้ทำการสร้างแบบเก็บข้อมูลผ่านโปรแกรมExcel และดำเนินการเก็บรวบรวมข้อมูลเพื่อทำการวิเคราะห์ในขั้นตอนต่อไป

 **3.** **การเก็บรวบรวมข้อมูล**

 ผู้วิจัยเก็บรวบรวมข้อมูลจากเอกสารประกาศหลักสูตรโปรแกรมพัฒนาวิชาชีพครูที่คุรุพัฒนาให้การรับรอง

**4. การวิเคราะห์ข้อมูล**

 ข้อมูลเชิงคุณภาพใช้การวิเคราะห์เนื้อหา และข้อมูลเชิงปริมาณใช้การวิเคราะห์ด้วยสถิติเชิงบรรยาย ได้แก่ ค่าเฉลี่ย ร้อยละ

**ผลการวิจัย**

การนำเสนอผลการวิจัยเรื่อง วิเคราะห์ลักษณะของหลักสูตรส่งเสริมการเรียนรู้ของครูสำหรับโปรแกรมพัฒนาวิชาชีพครู ผู้วิจัยนำเสนอเป็น 4 ตอน ดังนี้

**ตอนที่1** ข้อมูลพื้นฐานของตัวอย่างวิจัย

**ตอนที่ 2** ด้านลักษณะหน่วยจัด

**ตอนที่3** ด้านลักษณะหลักสูตร

 3.1) เนื้อหาหลักสูตร

 3.2) รูปแบบกิจกรรม

 3.3) ผลลัพธ์หลักสูตร

**ตอนที่4** ด้านการเรียนรู้ของครู

 4.1) ความพึงพอใจด้านผลลัพธ์การเรียนรู้

 4.2) การติดตามผล

**ตอนที่1** ข้อมูลพื้นฐานของตัวอย่างวิจัย

ผลการวิจัยในตอนที่ 1 ประกอบด้วย จำนวนหลักสูตรจำแนกตามปีการศึกษา ระดับช่วงชั้นและระดับความลุ่มลึก มีจำนวนทั้งสิ้น 44 หลักสูตร แบ่งออกเป็นปีการศึกษาละ 22 หลักสูตรพบว่าหลักสูตรปีการศึกษา 2561 ส่วนใหญ่เป็นหลักสูตรระดับช่วงชั้นปฐมวัย ซึ่งมีความลุ่มลึกระดับพื้นฐาน และระดับกลาง และระดับช่วงชั้นประถมศึกษา ซึ่งมีความลุ่มลึกระดับพื้นฐาน และระดับลึกกลาง อย่างละ 2 หลักสูตร (ร้อยละ 40)

ส่วนหลักสูตรปีการศึกษา 2562 ส่วนใหญ่เป็นหลักสูตรระดับช่วงชั้นปฐมวัย ระดับความลุ่มลึกพื้นฐาน จำนวน 3 หลักสูตร (ร้อยละ 75) รายละเอียดดังตาราง 1.1

**ตาราง 1.1** จำนวนหลักสูตรจำแนกตามปีการศึกษา ระดับช่วงชั้น และระดับความลุ่มลึกปีการศึกษา 2561 – 2562

|  |  |  |  |  |
| --- | --- | --- | --- | --- |
| **หลักสูตร** | **ปีการศึกษา 2561** | **ปีการศึกษา 2562** |  |  |
| **ปฐมวัย** | **ประถม** | **ม.ต้น** | **ม.ปลาย** | **ปฐมวัย** | **ประถม** | **ม.ต้น** | **ม.ปลาย** | **รวม** |
| **F** | **%** | **f** | **%** | **f** | **%** | **f** | **%** | **f** | **%** | **f** | **%** | **f** | **%** | **f** | **%** | **f** | **%** |
| พื้นฐาน | 2 | 40.00 | 2 | 40.00 | 2 | 33.33 | 2 | 33.33 | 3 | 75.00 | 3 | 60.00 | 3 | 50.00 | 3 | 42.86 | 20 | 45.45 |
| กลาง | 2 | 40.00 | 2 | 40.00 | 2 | 33.33 | 2 | 33.33 | 1 | 25.00 | 2 | 40.00 | 3 | 50.00 | 3 | 42.86 | 17 | 38.64 |
| สูง | 1 | 20.00 | 1 | 20.00 | 2 | 33.33 | 2 | 33.33 | 0 | 0.00 | 0 | 0.00 | 0 | 0 | 1 | 14.29 | 7 | 45.91 |
| รวม | 5 | 100.0 | 5 | 100.0 | 6 | 100.0 | 6 | 100.0 | 4 | 100.0 | 5 | 100.0 | 6 | 100.0 | 7 | 100.0 | 44 | 100.0 |
| 22 | 22 |  |  |

**ตอนที่ 2** ด้านลักษณะหน่วยจัด

เมื่อพิจารณาด้านลักษณะหน่วยจัด ปีการศึกษา 2561 พบว่า ลักษณะหน่วยจัดหลักสูตรโปรแกรมพัฒนาวิชาชีพครู ส่วนใหญ่เป็นสถาบันการศึกษา จำนวน 15 หลักสูตร (ร้อยละ 68.19) แตกต่างกับปีการศึกษา 2562 ที่ลักษณะหน่วยจัดหลักสูตรโปรแกรมพัฒนาวิชาชีพครูส่วนใหญ่เป็นนิติบุคคล จำนวน 20 หลักสูตร (ร้อยละ 90.90) และเมื่อเปรียบเทียบลักษณะด้านลักษณะหน่วยจัดระหว่างปีการศึกษา 2561 กับ 2562 พบว่า ลักษณะหน่วยจัดนิติบุคคลเพิ่มขึ้นอย่างเห็นได้ชัด จากจำนวน 6 หลักสูตรกลายเป็นจำนวน 20 หลักสูตร (ร้อยละ 27.27 และร้อยละ90.90 ตามลำดับ) รายละเอียดดังตาราง 2.1 และ 2.2

**ตาราง 2.1** คุณลักษณะของหลักสูตรในโปรแกรมพัฒนาวิชาชีพครู ด้านลักษณะหน่วยจัด ปีการศึกษา 2561

|  |  |  |  |  |  |
| --- | --- | --- | --- | --- | --- |
| **คุณลักษณะฯ** **ด้านลักษณะหน่วยจัด ปีการศึกษา 2561** | **ปฐมวัย** | **ประถม****ศึกษา** | **มัธยมศึกษาตอนต้น** | **มัธยมศึกษาตอนปลาย** | **รวม** |
| **f** | **%** | **f** | **%** | **f** | **%** | **f** | **%** | **f** | **%** |
| สถาบันการศึกษา  | 2 | 40.00 | 3 | 60.00 | 5 | 83.33 | 5 | 83.33 | 15 | 68.19 |
| ส่วนราชการ | 0 | 0.00 | 0 | 0.00 | 0 | 0.00 | 1 | 16.67 | 1 | 4.54 |
| นิติบุคคล | 3 | 60.00 | 2 | 40.0 | 1 | 16.67 | 0 | 0.00 | 6 | 27.27 |
| รวม | 5 | 100.0 | 5 | 100.0 | 6 | 100.0 | 6 | 100.0 | 22 | 100.0 |

**ตาราง 2.2** คุณลักษณะของหลักสูตรในโปรแกรมพัฒนาวิชาชีพครู ด้านลักษณะหน่วยจัด ปีการศึกษา 2562

|  |  |  |  |  |  |
| --- | --- | --- | --- | --- | --- |
| **คุณลักษณะฯ** **ด้านลักษณะหน่วยจัด ปีการศึกษา 2562** | **ปฐมวัย** | **ประถม****ศึกษา** | **มัธยมศึกษาตอนต้น** | **มัธยมศึกษาตอนปลาย** | **รวม** |
| **f** | **%** | **F** | **%** | **f** | **%** | **F** | **%** | **f** | **%** |
| สถาบันการศึกษา  | 1 | 25.00 | 0 | 0.00 | 0 | 0.00 | 0 | 0.00 | 1 | 4.55 |
| ส่วนราชการ | 0 | 0.00 | 0 | 0.00 | 0 | 0.00 | 1 | 14.29 | 1 | 4.55 |
| นิติบุคคล | 3 | 75.00 | 5 | 100.0 | 6 | 100.0 | 6 | 85.71 | 20 | 90.90 |
| รวม | 4 | 100.0 | 5 | 100.0 | 6 | 100.0 | 7 | 100.0 | 22 | 100.0 |

**ตอนที่ 3** ด้านลักษณะหลักสูตร

ด้านลักษณะหลักสูตรจะวิเคราะห์เนื้อหาแบ่งออกเป็น 2 ประเด็น ดังต่อไปนี้ 3.1) เนื้อหาหลักสูตร และ 3.2) รูปแบบกิจกรรม

 **3.1)** เนื้อหาหลักสูตร

 เมื่อพิจารณาด้านเนื้อหาหลักสูตรสามารถแบ่งเป็น 2 ด้าน ได้แก่ 1.ด้านเนื้อหาสาระ (Content) 2. ด้านสาระที่เป็นศาสตร์ที่เกี่ยวข้องกับการจัดการเรียนรู้ (Pedagogy) - การสอนในศตวรรษที่ 21 พบว่า ปีการศึกษา 2561 และปีการศึกษา2562 มีหลักสูตรปีละ 22 หลักสูตร ในปีการศึกษา 2561ส่วนใหญ่ด้านเนื้อหาสาระ(Content) เป็นสาระวิทยาศาสตร์ จำนวน 13 หลักสูตร(ร้อยละ 59.09) แตกต่างกับปีการศึกษา 2562 ส่วนใหญ่ด้านเนื้อหาสาระ(Content) เป็นสาระบูรณาการสาระ จำนวน 13 หลักสูตร(ร้อยละ 45.46) ส่วนด้านสาระที่เป็นศาสตร์ที่เกี่ยวข้องกับการจัดการเรียนรู้ (Pedagogy) - การสอนในศตวรรษที่ 21 ปีการศึกษา 2561 ส่วนใหญ่เป็นสาระการใช้สื่อและเทคโนโลยีในการจัดการเรียนรู้ จำนวน 21 หลักสูตร(ร้อยละ 33.87) ส่วนในปีการศึกษา 2562 มี 2 สาระที่เป็นส่วนใหญ่ ได้แก่ สาระการวิจัยพัฒนาการเรียนการสอน/ชุมชนแห่งการเรียนรู้ ทางวิชาชีพ และสาระการออกแบบการเรียนรู้ จำนวนสาระ 17 หลักสูตร (ร้อยละ 15.32) และเมื่อเปรียบเทียบลักษณะด้านสาระเนื้อหาระหว่างปีการศึกษา 2561 กับ 2562 พบว่า จำนวนหลักสูตรส่วนใหญ่เปลี่ยนจากสาระวิทยาศาสตร์ มาเป็นบูรณาการสาระ รายละเอียดดังตาราง 3.1.1, 3.1.2, 3.1.3 และ3.1.4

**ตาราง 3.1.1** คุณลักษณะของหลักสูตรในโปรแกรมพัฒนาวิชาชีพครู ด้านสาระเนื้อหา (Content) ปีการศึกษา 2561

|  |  |  |  |  |  |
| --- | --- | --- | --- | --- | --- |
| **คุณลักษณะฯด้านสาระเนื้อหา (Content) ปีการศึกษา 2561** | **ปฐมวัย** | **ประถม****ศึกษา** | **มัธยมศึกษาตอนต้น** | **มัธยมศึกษาตอนปลาย** | **รวม** |
| **f** | **%** | **f** | **%** | **f** | **%** | **f** | **%** | **f** | **%** |
| กิจกรรมพัฒนาผู้เรียน | 1 | 20.0 | 0 | 0.00 | 0 | 0.00 | 0 | 0.00 | 1 | 4.55 |
| คณิตศาสตร์ | 0 | 0.00 | 0 | 0.00 | 0 | 0.00 | 0 | 0.00 | 0 | 0.00 |
| บูรณาการสาระ | 0 | 0.00 | 1 | 20.0 | 2 | 33.33 | 1 | 16.67 | 4 | 18.18 |
| ปฐมวัย | 2 | 40.0 | 0 | 0.00 | 0 | 0.00 | 0 | 0.00 | 2 | 9.09 |
| ภาษาไทย | 0 | 0.00 | 0 | 0.00 | 0 | 0.00 | 0 | 0.00 | 0 | 0.00 |
| ภาษาอังกฤษ | 2 | 40.0 | 0 | 0.00 | 0 | 0.00 | 0 | 0.00 | 2 | 9.09 |
| วิทยาศาสตร์ | 0 | 0.00 | 4 | 80.0 | 4 | 66.67 | 5 | 83.33 | 13 | 59.09 |
| สังคมศึกษา | 0 | 0.00 | 0 | 0.00 | 0 | 0.00 | 0 | 0.00 | 0 | 0.00 |
| รวม | 5 | 100.0 | 5 | 100.0 | 6 | 100.0 | 6 | 100.0 | 22 | 100.0 |

**ตาราง 3.1.2** คุณลักษณะของหลักสูตรในโปรแกรมพัฒนาวิชาชีพครู ด้านสาระเนื้อหา (Content) ปีการศึกษา 2562

| คุณลักษณะฯด้านสาระเนื้อหา (Content) ปีการศึกษา 2562 | ปฐมวัย | ประถมศึกษา | มัธยมศึกษาตอนต้น | มัธยมศึกษาตอนปลาย | **รวม** |
| --- | --- | --- | --- | --- | --- |
| f | % | F | % | f | % | f | % | **f** | **%** |
| กิจกรรมพัฒนาผู้เรียน | 0 | 0.00 | 0 | 0.00 | 0 | 0.00 | 1 | 14.29 | 1 | 4.55 |
| คณิตศาสตร์ | 0 | 0.00 | 0 | 0.00 | 0 | 0.00 | 1 | 14.29 | 1 | 4.55 |
| บูรณาการสาระ | 0 | 0.00 | 3 | 60.0 | 3 | 50.00 | 4 | 57.14 | 10 | 45.46 |
| ปฐมวัย | 4 | 100.0 | 0 | 0.00 | 0 | 0.00 | 0 | 0.00 | 4 | 18.18 |
| ภาษาไทย | 0 | 0.00 | 1 | 20.0 | 1 | 16.67 | 1 | 14.29 | 3 | 13.64 |
| ภาษาอังกฤษ | 0 | 0.00 | 0 | 0.00 | 1 | 16.67 | 0 | 0.00 | 1 | 4.55 |
| วิทยาศาสตร์ | 0 | 0.00 | 0 | 0.00 | 1 | 16.67 | 0 | 0.00 | 1 | 4.55 |
| สังคมศึกษา | 0 | 0.00 | 1 | 20.0 | 0 | 0.00 | 0 | 0.00 | 1 | 4.55 |
| รวม | 4 | 100.0 | 5 | 100.0 | 6 | 100.0 | 7 | 100.0 | 22 | 100.0 |

**ตาราง 3.1.3** คุณลักษณะของหลักสูตรในโปรแกรมพัฒนาวิชาชีพครู ด้านสาระที่เป็นศาสตร์ที่เกี่ยวข้องกับการจัดการเรียนรู้ (Pedagogy) - การสอนในศตวรรษที่ 21 ปีการศึกษา 2561

| **คุณลักษณะฯด้านสาระที่เป็นศาสตร์ที่เกี่ยวข้องการจัดการเรียนรู้ (Pedagogy)** **–** **การสอนในศตวรรษที่ 21** **ปีการศึกษา 2561** | **ปฐมวัย** | **ประถม****ศึกษา** | **มัธยมศึกษาตอนต้น** | **มัธยมศึกษาตอนปลาย** | **รวม** |
| --- | --- | --- | --- | --- | --- |
| **f** | **%** | **F** | **%** | **f** | **%** | **f** | **%** | **f** | **%** |
| การแก้ปัญหาผู้เรียน | 1 | 6.67 | 0 | 0.00 | 0 | 0.00 | 1 | 5.26 | 2 | 3.23 |
| จิตวิทยาการแนะแนว/จิตวิทยาการจัดการเรียนรู้ | 2 | 13.33 | 0 | 0.00 | 0 | 0.00 | 1 | 5.26 | 3 | 4.84 |
| การจัดการชั้นเรียน | 1 | 6.67 | 1 | 7.69 | 0 | 0.00 | 2 | 10.53 | 4 | 6.45 |
| การวิจัยพัฒนาการเรียนการสอน/ ชุมชนแห่งการเรียนรู้ทางวิชาชีพ | 1 | 6.67 | 1 | 7.69 | 0 | 0.00 | 1 | 5.26 | 3 | 4.84 |
| การพัฒนาหลักสูตร | 1 | 6.67 | 0 | 0.00 | 0 | 0.00 | 1 | 5.26 | 2 | 3.23 |
| สะเต็มศึกษา (STEM Education) | 0 | 0.00 | 1 | 7.69 | 2 | 13.33 | 3 | 15.79 | 6 | 9.68 |
| การใช้สื่อและเทคโนโลยีในการจัดการเรียนรู้ | 4 | 26.67 | 5 | 38.46 | 6 | 40.00 | 6 | 31.58 | 21 | 33.87 |
| การวัดและประเมินผลการเรียนรู้ | 2 | 13.33 | 1 | 7.69 | 1 | 6.67 | 0 | 0.00 | 4 | 6.45 |
| การออกแบบการเรียนรู้ | 3 | 20.00 | 4 | 30.77 | 6 | 40.00 | 4 | 21.05 | 17 | 27.42 |
| รวม | 15 | 100.0 | 13 | 100.0 | 15 | 100.0 | 19 | 100.0 | 62 | 100.0 |

**ตาราง 3.1.4** คุณลักษณะของหลักสูตรในโปรแกรมพัฒนาวิชาชีพครู ด้านสาระที่เป็นศาสตร์ที่เกี่ยวข้องกับการจัดการเรียนรู้ (Pedagogy) - การสอนในศตวรรษที่ 21 ปีการศึกษา 2562

| **คุณลักษณะฯด้านสาระที่เป็นศาสตร์ที่เกี่ยวข้องการจัดการเรียนรู้ (Pedagogy)** **–** **การสอนในศตวรรษที่ 21** **ปีการศึกษา 2562** | **ปฐมวัย** | **ประถม****ศึกษา** | **มัธยมศึกษาตอนต้น** | **มัธยมศึกษาตอนปลาย** | **รวม** |
| --- | --- | --- | --- | --- | --- |
| **f** | **%** | **f** | **%** | **f** | **%** | **f** | **%** | **f** | **%** |
| การแก้ปัญหาผู้เรียน | 2 | 9.52 | 3 | 14.29 | 2 | 7.41 | 1 | 2.38 | 8 | 7.21 |
| จิตวิทยาการแนะแนว/จิตวิทยาการจัดการเรียนรู้ | 2 | 9.52 | 1 | 4.76 | 1 | 3.70 | 3 | 7.14 | 7 | 6.31 |
| การจัดการชั้นเรียน | 2 | 9.52 | 3 | 14.29 | 3 | 11.11 | 6 | 14.29 | 14 | 12.61 |
| การวิจัยพัฒนาการเรียนการสอน/ ชุมชนแห่งการเรียนรู้ ทางวิชาชีพ | 2 | 9.52 | 3 | 14.29 | 6 | 22.22 | 6 | 14.29 | 17 | 15.32 |
| การพัฒนาหลักสูตร | 2 | 9.52 | 2 | 9.52 | 2 | 7.41 | 5 | 11.90 | 11 | 9.91 |
| สะเต็มศึกษา (STEM Education) | 1 | 4.76 | 1 | 4.76 | 2 | 7.41 | 3 | 7.14 | 7 | 6.31 |
| การใช้สื่อและเทคโนโลยีในการจัดการเรียนรู้ | 3 | 14.29 | 3 | 14.29 | 3 | 11.11 | 7 | 16.67 | 16 | 14.41 |
| การวัดและประเมินผลการเรียนรู้ | 3 | 14.29 | 2 | 9.52 | 3 | 11.11 | 6 | 14.29 | 14 | 12.61 |
| การออกแบบการเรียนรู้ | 4 | 19.05 | 3 | 14.29 | 5 | 18.52 | 5 | 11.90 | 17 | 15.32 |
| รวม | 21 | 100.0 | 21 | 100.0 | 27 | 100.0 | 42 | 100.0 | 111 | 100.0 |

**3.2)** รูปแบบกิจกรรม

 เมื่อพิจารณารูปแบบกิจกรรมสามารถแบ่งเป็น 2 ด้าน ได้แก่ 1) ด้านประเภทหลักสูตร 2) ด้านรูปแบบกิจกรรม พบว่าด้านประเภทหลักสูตรปีการศึกษา 2561 เป็นหลักสูตรประเภทปกติทั้งหมด จำนวน 22 หลักสูตร (ร้อยละ 100) ส่วนปีการศึกษา 2562 ส่วนใหญ่เป็นหลักสูตรประเภทปกติ จำนวน 16 หลักสูตร (ร้อยละ 77.73)

ส่วนด้านรูปแบบกิจกรรมปีการศึกษา 2561 ส่วนใหญ่เป็นหลักสูตรรูปแบบปฏิบัติการจำนวน 21 หลักสูตร(ร้อยละ 95.45) และปีการศึกษา 2562 เป็นหลักสูตรรูปแบบปฏิบัติการทั้งหมด จำนวน 22 หลักสูตร(ร้อยละ 100) และเมื่อเปรียบเทียบลักษณะรูปแบบกิจกรรมปีการศึกษา 2561 กับ 2562 พบว่า มีการเกิดขึ้นของประเภทหลักสูตรออนไลน์ จากจำนนวน 0 หลักสูตร เป็นจำนวน 6 หลักสูตร (ร้อยละ 0.00 และร้อยละ 27.27 ตามลำดับ) รายละเอียดดังตาราง 3.2.1, 3.2.2, 3.2.3 และ3.2.4

**ตาราง 3.2.1** คุณลักษณะของหลักสูตรในโปรแกรมพัฒนาวิชาชีพครู ด้านรูปแบบกิจกรรม ปีการศึกษา 2561

|  |  |  |  |  |  |
| --- | --- | --- | --- | --- | --- |
| **คุณลักษณะฯ** **ด้านประเภทหลักสูตรปีการศึกษา 2561** | **ปฐมวัย** | **ประถม****ศึกษา** | **มัธยมศึกษาตอนต้น** | **มัธยมศึกษาตอนปลาย** | **รวม** |
| **f** | **%** | **f** | **%** | **f** | **%** | **f** | **%** | **f** | **%** |
| ปกติ | 5 | 100.0 | 5 | 40.00 | 6 | 33.33 | 6 | 33.33 | 22 | 100.0 |
| ออนไลน์ | 0 | 0.00 | 0 | 0.00 | 0 | 0.00 | 0 | 0.00 | 0 | 0.00 |
| รวม | 5 | 100.0 | 5 | 100.0 | 6 | 100.0 | 6 | 100.0 | 22 | 100.0 |

**ตาราง 3.2.2** คุณลักษณะของหลักสูตรในโปรแกรมพัฒนาวิชาชีพครู ด้านรูปแบบกิจกรรม ปีการศึกษา 2562

|  |  |  |  |  |  |
| --- | --- | --- | --- | --- | --- |
| **คุณลักษณะฯ** **ด้านประเภทหลักสูตรปีการศึกษา 2562** | **ปฐมวัย** | **ประถม****ศึกษา** | **มัธยมศึกษาตอนต้น** | **มัธยมศึกษาตอนปลาย** | **รวม** |
| **f** | **%** | **f** | **%** | **f** | **%** | **f** | **%** | **f** | **%** |
| ปกติ | 3 | 75.00 | 4 | 80.00 | 4 | 66.67 | 5 | 71.43 | 16 | 77.73 |
| ออนไลน์ | 1 | 25.00 | 1 | 20.00 | 2 | 33.33 | 2 | 28.57 | 6 | 27.27 |
| รวม | 4 | 100.0 | 5 | 100.0 | 6 | 100.0 | 7 | 100.0 | 22 | 100.0 |

**ตาราง 3.2.3** คุณลักษณะของหลักสูตรในโปรแกรมพัฒนาวิชาชีพครู ด้านประเภทหลักสูตร ปีการศึกษา 2561

|  |  |  |  |  |  |
| --- | --- | --- | --- | --- | --- |
| **คุณลักษณะฯ** **ด้านประเภทหลักสูตรปีการศึกษา 2561** | **ปฐมวัย** | **ประถม****ศึกษา** | **มัธยมศึกษาตอนต้น** | **มัธยมศึกษาตอนปลาย** | **รวม** |
| **f** | **%** | **f** | **%** | **f** | **%** | **f** | **%** | **f** | **%** |
| บรรยาย | 1 | 100.0 | 0 | 0.00 | 0 | 0.00 | 0 | 0.00 | 1 | 4.55 |
| ปฏิบัติการ | 4 | 0.00 | 5 | 0.00 | 6 | 100.0 | 6 | 100.0 | 21 | 95.45 |
| รวม | 5 | 100.0 | 5 | 100.0 | 6 | 100.0 | 6 | 100.0 | 22 | 100.0 |

**ตาราง 3.2.4** คุณลักษณะของหลักสูตรในโปรแกรมพัฒนาวิชาชีพครู ด้านรูปแบบกิจกรรม ปีการศึกษา 2562

|  |  |  |  |  |  |
| --- | --- | --- | --- | --- | --- |
| **คุณลักษณะฯ** **ด้านรูปแบบกิจกรรม****ปีการศึกษา 2562** | **ปฐมวัย** | **ประถม****ศึกษา** | **มัธยมศึกษาตอนต้น** | **มัธยมศึกษาตอนปลาย** | **รวม** |
| **f** | **%** | **f** | **%** | **f** | **%** | **f** | **%** | **f** | **%** |
| บรรยาย | 0 | 0.00 | 0 | 0.00 | 0 | 0.00 | 0 | 0.00 | 0 | 0.00 |
| ปฏิบัติการ | 4 | 100.0 | 5 | 0.00 | 6 | 100.0 | 7 | 100.0 | 22 | 100.0 |
| รวม | 4 | 100.0 | 5 | 100.0 | 6 | 100.0 | 7 | 100.0 | 22 | 100.0 |

**ตอนที่4** ด้านการเรียนรู้ของครู

 เมื่อพิจารณาด้านการเรียนรู้ของครูสามารถวิเคราะห์ได้จากผลการประเมินความพึงพอใจของครูที่เข้าร่วมโปรแกรมพัฒนาวิชาชีพครู โดยสามารถแบ่งออกเป็น 2 ประเด็น ดังต่อไปนี้ 4.1) ความพึงพอใจด้านผลลัพธ์การเรียนรู้ และ4.2) การติดตามผล

**4.1)** ความพึงพอใจด้านผลลัพธ์การเรียนรู้

ความพึงพอใจด้านผลลัพธ์การเรียนรู้ แบ่งออกเป็น 3 ประเด็น 1) ความพึงพอใจด้านเนื้อหา 2) ความพึงพอใจ ด้านทักษะ และ3) ความพึงพอใจด้านคุณลักษณะความเป็นครู

ทั้งนี้ปีการศึกษา 2561 ความพึงพอใจด้านผลลัพธ์การเรียนรู้ โดยภาพรวมความพึงพอใจด้านผลลัพธ์การเรียนรู้ อยู่ในระดับมาก (=4.36, S.D.=0.27) และรายด้านทั้ง 3 ด้านอยู่ในระดับมากเช่นเดียวกันโดยความพึงพอใจด้านเนื้อหา มีค่าเฉลี่ยสูงกว่าความพึงพอใจด้านทักษะ และความพึงพอใจด้านคุณลักษณะความเป็นครู (=4.40, S.D.=0.35 =4.37, S.D.=0.33 และ=4.30, S.D.=0.28 ตามลำดับ)

ส่วนปีการศึกษา 2562 ความพึงพอใจด้านผลลัพธ์การเรียนรู้ โดยภาพรวมความพึงพอใจด้านผลลัพธ์การเรียนรู้ อยู่ในระดับมาก (=4.34, S.D.=0.67) และรายด้านทั้ง 3 ด้านอยู่ในระดับมากเช่นเดียวกันโดยความพึงพอใจด้านเนื้อหา มีค่าเฉลี่ยเท่ากับความพึงพอใจด้านทักษะซึ่งสูงกว่า ความพึงพอใจด้านคุณลักษณะความเป็นครู (=4.36, S.D.=0.68 และ=4.31, S.D.=0.67 ตามลำดับ) รายละเอียดดังตาราง 4.1.1 และ 4.1.2

**ตาราง 4.1.1** ค่าสถิติบรรยายลักษณะความพึงพอใจด้านผลลัพธ์การเรียนรู้ ปีการศึกษา 2561

|  |  |  |  |
| --- | --- | --- | --- |
| ภาพรวมความพึงพอใจการเรียนรู้ ปีการศึกษา 2561 |  | **S.D.** |  **ระดับคุณภาพ** |
| 1) ความพึงพอใจด้านเนื้อหา | 4.40 | 0.35 | มาก |
| 2) ความพึงพอใจด้านทักษะ | 4.37 | 0.33 | มาก |
| 3) ความพึงพอใจด้านคุณลักษณะความเป็นครู | 4.30 | 0.28 | มาก |
| รวม | 4.36 | 0.27 | มาก |

**ตาราง 4.1.2** ค่าสถิติบรรยายลักษณะความพึงพอใจด้านผลลัพธ์การเรียนรู้ ปีการศึกษา 2562

|  |  |  |  |
| --- | --- | --- | --- |
| ภาพรวมความพึงพอใจการเรียนรู้ ปีการศึกษา 2562 |  | **S.D.** |  **ระดับคุณภาพ** |
| 1) ความพึงพอใจด้านเนื้อหา | 4.36 | 0.68 | มาก |
| 2) ความพึงพอใจด้านทักษะ | 4.36 | 0.68 | มาก |
| 3) ความพึงพอใจด้านคุณลักษณะความเป็นครู | 4.31 | 0.67 | มาก |
| รวม | 4.34 | 0.67 | มาก |

 **4.2)** การติดตามผล

 การติดตามผลของการเข้าร่วมโปรแกรมพัฒนาวิชาชีพครูสามารถแบ่งออกการติดตามผ่านช่องทางต่าง ๆ 8 ช่องทาง ได้แก่ 1) Line 2) Facebook 3) Line และFacebook 4) Google Classroom 5) E-mail 6) Google Drive 7) LMS และ8) On-Site

ปีการศึกษา 2561 ส่วนใหญ่มีการติดตามผลผ่านช่องทาง Line และFacebook จำนวน 7 หลักสูตร (ร้อยละ 31.82) และปีการศึกษา 2562 ส่วนใหญ่มีการติดตามผลผ่านช่องทาง LMS จำนวน 6 หลักสูตร (ร้อยละ27.27) และเมื่อเปรียบเทียบลักษณะการติดตามผลระหว่างปีการศึกษา 2561 กับ 2562 พบว่า จำนวนหลักสูตรส่วนใหญ่เปลี่ยนจากการติดตามผล ผ่านช่องทางLine และFacebook มาเป็น LMS รายละเอียดดังตารางที่ 4.2.1 และ4.2.2

**ตารางที่ 4.2.1** คุณลักษณะของหลักสูตรในโปรแกรมพัฒนาวิชาชีพครู การติดตามผล ปีการศึกษา 2561

| **การติดตามผล****ปีการศึกษา 2561** | **ปฐมวัย** | **ประถม****ศึกษา** | **มัธยมศึกษาตอนต้น** | **มัธยมศึกษาตอนปลาย** | **รวม** |
| --- | --- | --- | --- | --- | --- |
| **f** | **%** | **f** | **%** | **f** | **%** | **f** | **%** | **f** | **%** |
| Line | 1 | 20.00 | 0 | 0.00 | 0 | 0.00 | 2 | 33.33 | 3 | 13.64 |
| Facebook | 0 | 0.00 | 0 | 0.00 | 2 | 33.33 | 2 | 33.33 | 4 | 18.18 |
| Line และFacebook | 3 | 60.00 | 1 | 20.00 | 2 | 33.33 | 1 | 16.67 | 7 | 31.82 |
| Google Classroom | 0 | 0.00 | 1 | 20.00 | 1 | 16.67 | 0 | 0.00 | 2 | 9.09 |
| E-mail | 0 | 0.00 | 0 | 0.00 | 1 | 16.67 | 0 | 0.00 | 1 | 4.55 |
| Google Drive | 0 | 0.00 | 0 | 0.00 | 0 | 0.00 | 1 | 16.67 | 1 | 4.55 |
| LMS | 0 | 0.00 | 0 | 0.00 | 0 | 0.00 | 0 | 0.00 | 0 | 0.00 |
| On-Site | 0 | 0.00 | 0 | 0.00 | 0 | 0.00 | 0 | 0.00 | 0 | 0.00 |
| ไม่ระบุ | 1 | 20.00 | 3 | 30.00 | 0 | 0.00 | 0 | 0.00 | 4 | 18.18 |
| รวม | 5 | 100.0 | 5 | 100.0 | 6 | 100.0 | 6 | 100.0 | 22 | 100.0 |

**ตารางที่ 4.2.2** คุณลักษณะของหลักสูตรในโปรแกรมพัฒนาวิชาชีพครู การติดตามผล ปีการศึกษา 2561

|  |  |  |  |  |  |
| --- | --- | --- | --- | --- | --- |
| **การติดตามผล****ปีการศึกษา 2561** | **ปฐมวัย** | **ประถม****ศึกษา** | **มัธยมศึกษาตอนต้น** | **มัธยมศึกษาตอนปลาย** | **รวม** |
| **f** | **%** | **f** | **%** | **f** | **%** | **F** | **%** | **f** | **%** |
| Line | 0 | 0.00 | 0 | 0.00 | 2 | 33.33 | 2 | 28.57 | 4 | 18.18 |
| Facebook | 0 | 0.00 | 0 | 0.00 | 0 | 0.00 | 0 | 0.00 | 0 | 0.00 |
| Line และFacebook | 1 | 25.00 | 0 | 0.00 | 0 | 0.00 | 0 | 0.00 | 1 | 4.55 |
| Google Classroom | 0 | 0.00 | 0 | 0.00 | 0 | 0.00 | 0 | 0.00 | 0 | 0.00 |
| E-mail | 0 | 0.00 | 0 | 0.00 | 0 | 0.00 | 0 | 0.00 | 0 | 0.00 |
| Google Drive | 0 | 0.00 | 0 | 0.00 | 0 | 0.00 | 0 | 0.00 | 0 | 0.00 |
| LMS | 0 | 0.00 | 1 | 20.00 | 3 | 50.00 | 2 | 28.57 | 6 | 27.27 |
| On-Site | 1 | 25.00 | 2 | 40.00 | 1 | 16.67 | 1 | 14.29 | 5 | 22.73 |
| ไม่ระบุ | 2 | 50.00 | 2 | 40.00 | 0 | 0.00 | 2 | 28.57 | 6 | 27.27 |
| รวม | 4 | 100.0 | 5 | 100.0 | 6 | 100.0 | 7 | 100.0 | 22 | 100.0 |

**สรุปผลและอภิปรายผล**

**สรุปผล**

เมื่อเปรียบเทียบลักษณะหลักสูตรระหว่างปีการศึกษา 2561 กับ 2562 ผู้วิจัยสามารถสรุปผลการวิจัย ได้ประเด็นทั้งหมด 6 ประเด็น ดังนี้

1) มีการเปลี่ยนแปลงลักษณะหน่วยจัด ลักษณะหน่วยจัดนิติบุคคลเพิ่มขึ้นอย่างเห็นได้ชัด

2) มีการเปลี่ยนแปลงลักษณะเนื้อหาหลักสูตรโดยส่วนใหญ่จากสาระวิทยาศาสตร์มาเป็นบูรณาการสาระ

3) มีการเกิดขึ้นของประเภทหลักสูตรออนไลน์

4) มีการเปลี่ยนแปลงด้านรูปแบบกิจกรรมโดยภาพรวมกลายเป็นรูปแบบปฏิบัติการทั้งหมด

5) ความพึงพอใจด้านการเรียนรู้ของครูอยู่ในระดับมากทั้ง 2 ปีการศึกษา 2561 – 2562 (=4.36, S.D.=0.27 =4.34, S.D.=0.67 ตามลำดับ)

6) มีการเปลี่ยนแปลงช่องทางการติดตามผลจากการใช้ Line และFacebook มาเป็น LMS

**อภิปรายผล**

 การเรียนรู้ของครูที่เกิดจากการเข้าร่วมโปรแกรมพัฒนาวิชาชีพครูในปีการศึกษา 2561 และปีการศึกษา2562 แสดงให้เห็นถึงคุณภาพของการจัดโครงการพัฒนาครูรูปแบบครบวงจรของสำนักงานคณะกรรมการการศึกษาขั้นพื้นฐาน หรือที่เรียกว่า “คูปองครู” สอดคล้องกับผลการวิจัยของลักขณา ถิรเจริญธาดา และเพ็ญณี แนรอท (2562) ที่ทำการวิจัย การจัดอบรมของสำนักงานศึกษาธิการจังหวัดขอนแก่น ซึ่งเป็นลักษณะหน่วยจัดประเภท หน่วยงานราชการ สามารถจัดอบรมให้กับครู และมีผลการนำมาปรับสู่ห้องเรียน ส่งผลให้ผลสอบ O-NET ของนักเรียน ป.6, ม.3 และม.6 มีผลคะแนนเฉลี่ย เพิ่มสูงขึ้นเกือบทุกรายวิชา

 นอกจากนี้ลักษณะหลักสูตรที่ส่งเสริมการเรียนรู้ของครูมีการเปลี่ยนแปลงจากเนื้อหาสาระมาเป็นบูรณาการสาระมากขึ้น ซึ่งแสดงถึงการที่หน่วยจัดไม่ยึดติดการสาระวิชาเนื้อหา สอดคล้องกับนโยบายของกระทรวงศึกษาธิการที่ส่งเสริม ให้ใช้หลักสูตรฐานสมรรถนะในการจัดการเรียนการสอน ตั้งแต่ปีพ.ศ. 2560 (กรุงเทพธุรกิจ, 2565) ซึ่งครูทุกคนต้องวิเคราะห์กิจกรรมการจัดการเรียนการสอนในแต่ละคาบเรียนว่าตรงกับสมรรถนะใดบ้าง การมีเนื้อหาสาระหลักสูตรที่บูรณาการสาระมากขึ้นช่วยให้ครูมีตัวเลือกหลากหลายในการเข้าร่วมหลักสูตรโปรแกรมพัฒนาวิชาชีพครู

 แต่โครงการดังกล่าวได้ยุติลงในปีการศึกษา 2563 มีความเปลี่ยนแปลงเกี่ยวกับการเข้าร่วมโปรแกรม พัฒนาวิชาชีพครู จากเดิมที่ครูได้รับงบประมาณ 10,000 บาทต่อคน ตั้งแต่ปีการศึกษา 2563 เป็นต้นมาครูทุกคนไม่ได้รับการจัดสรรงบประมาณดังกล่าว ทำให้ไม่สามารถเลือกเข้าร่วมโปรแกรมพัฒนาวิชาชีพครูที่มีค่าใช้จ่ายได้เพราะงบประมาณในการเข้าร่วมโปรแกรมพัฒนาวิชาชีพครูถูกจำกัดลง สามารถเบิกจ่ายได้เฉพาะงบประมาณที่โรงเรียนได้จัดสรรไว้ให้ซึ่งมีไม่เพียงพอให้ครูทุกคนเข้าร่วมโปรแกรมพัฒนาวิชาชีพครูได้อย่างอิสระ หลังจากที่นโยบาย “คูปองครู” ได้ยุติลงจึงทำให้ครูเลือกเข้าร่วมเฉพาะโปรแกรมพัฒนาวิชาชีพครูที่ไม่เสียค่าใช้จ่าย หรือเฉพาะโปรแกรมพัฒนาวิชาชีพครูที่โรงเรียนสนใจ ซึ่งความสนใจในแต่ละโรงเรียนก็มีความแตกต่างกัน ทำให้ครูไม่มีโอกาสได้เลือกเข้าร่วมได้อย่างอิสระ ต่างจากปีการศึกษา 2561 – 2562 ที่กระทรวงศึกษามีงบประมาณจัดสรรให้ครูเฉพาะบุคคล

**ข้อเสนอแนะ**

**ข้อเสนอแนะในการนำผลวิจัยไปใช้หรือข้อเสนอแนะเชิงนโยบาย**

1. กระทรวงศึกษาควรมีการสนับสนุนงบประมาณสำหรับโปรแกรมพัฒนาวิชาชีพครู อาจจัดทำเป็นหลักสูตร เรียนออนไลน์ที่เปิดให้ครูได้เรียนฟรีมากขึ้น แม้จะไม่มีงบประมาณจัดสรรให้ครูเฉพาะบุคคล แต่ครูสามารถเลือกและลงเรียนรายวิชาที่สนใจได้อย่างอิสระ

2. คุรุพัฒนาควรให้นิติบุคคลเข้ามามีส่วนร่วมในการพัฒนาหลักสูตรส่งเสริมโปรแกรมพัฒนาวิชาชีพครู เนื่องจากมีจำนวนมากที่สุด จะทำให้เกิดหลักสูตรที่หลากหลาย ทันสมัย และน่าสนใจมากกว่า สถาบันการศึกษา และส่วนราชการ ซึ่งมีภาระงานมากมาย

3. คุรุพัฒนาควรสร้างแบบประเมินการเรียนรู้ของครูจากการเข้าร่วมโปรแกรมพัฒนาวิชาชีพครูรูปแบบออนไลน์ เพื่อให้หน่วยจัดสามารถนำไปใช้ได้ในมาตรฐานเดียวกัน ซึ่งจทำให้คุรุพัฒนาได้รับข้อมูลโดยตรงจากครู เพื่อนำไปพัฒนาหลักสูตรที่ส่งเสริมการเรียนรู้ให้กับครูในปีการศึกษาต่อ ๆ ไป

**ข้อเสนอแนะในการวิจัยครั้งต่อไป**

1. การทำวิจัยเอกสารมีข้อควรระวังเรื่องเวลา เอกสารที่คัดเลือกควรพิจารณาตามระยะการดำเนินการวิจัยที่ชัดเจนเพราะมีความเสี่ยงต่อการที่เอกสารจะไม่เป็นปัจจุบัน

2. การทำวิจัยที่เกี่ยวข้องกับนโยบายของกระทรวงต้องคำนึงถึงปัจจัยแทรกซ้อนที่อาจจะทำให้เกิดการยุติ ของนโยบาย

3. ควรทำการสังเคราะห์ข้อมูลจากการวิจัยในครั้งนี้ นำไปพัฒนาเป็นแนวทางจัดทำหลักสูตรของโปรแกรม พัฒนาวิชาชีพครู

**เอกสารอ้างอิง**

กรุงเทพธุรกิจ. (2565). *ส่องหลักสูตรใหม่ “ฐานสมรรถนะ” ในวันที่ถูก “ดอง”.* Retrieved from <https://www.bangkokbiznews.com/social/1006217>

กลุ่มส่งเสริมประสานการบริหารงานบุคคล สำนักพัฒนาระบบบริหารงานบุคคลและนิติการ สำนักงานคณะกรรมการการศึกษาขั้นพื้นฐาน. (2561). *คู่มือบันทึกประวัติการปฏิบัติงาน (Logbook) สำหรับการให้ข้าราชการครูและบุคลากรทางการศึกษา ตำแหน่งครู มีวิทยฐานะและเลื่อนวิทยฐานะ.* กรุงเทพฯ: สำนักงานคณะกรรมการการศึกษาขั้นพื้นฐาน

ลักขณา ถิรเจริญธาดา และเพ็ญณี แนรอท. (2562). การดำเนินงานโครงการพัฒนาครูรูปแบบครบวงจร (คูปองครู) นำไปสู่การปฏิบัติ. *Journal of Buddhist Education and Research*, *5*(2), 323-334.

สำนักงานเลขาธิการคุรุสภา. (2562, 5 เมษายน). *ประกาศคณะกรรมการดำเนินงานของสถาบันคุรุพัฒนา เรื่อง การรับรองหลักสูตรเพื่อการพัฒนาครูและบุคลากรทางการศึกษา สายงานการสอน.*

นารีรัตน์ รักวิจิตรกุล. (2560). การพัฒนาวิชาชีพครู. *วารสารศึกษาศาสตร์ มหาวิทยาลัยมหาสารคาม*, *11*(1), 21–33. Retrieved from <https://edu.msu.ac.th/journal/home/journal_file/317.pdf>

ผู้จัดการออนไลน์. (2561). *ครูให้ 4.41 คะแนนพึงพอใจ “คูปองครู” ขณะที่ ผอ.ร.ร.ระบุ 99% นำความรู้ใช้จริง.* Retrieved from <https://mgronline.com/qol/detail/9610000122554>

ลือชา ลดาชาติ, จักรกฤษณ์ จันทะคุณ, รุ่งทิวา กองสอน และวิลาวัลย์ โพธิ์ทอง. (2017). กรณีศึกษาครูวิทยาศาสตร์ที่จัดกิจกรรมการสืบเสาะหลังจากการอบรมเชิงปฏิบัติการ: ข้อค้นพบจากโครงการ คูปองพัฒนาครู. *STOU Education Journal*, *10*(2), 89-108.

สำนักงานคณะกรรมการการศึกษาขั้นพื้นฐาน. (2562). รายงานประจำปี พ.ศ. 2561 สำนักงานคณะกรรมการการศึกษาขั้นพื้นฐาน กระทรวงศึกษาธิการ*.* กรุงเทพฯ: บริษัทอมรินทร์พริ้นติ้งแอนด์พับลิชชิ่ง จำกัด (มหาชน)

สำนักพัฒนาครูและบุคลากรการศึกษาขั้นพื้นฐาน. (2562). โครงการพัฒนาครูรูปแบบครบวงจรของสำนักงานคณะกรรมการการศึกษาขั้นพื้นฐาน*.* กรุงเทพฯ: สำนักพัฒนาครูและบุคลากรการศึกษาขั้นพื้นฐานสำนักงานคณะกรรมการการศึกษาขั้นพื้นฐาน กระทรวงศึกษาธิการ

Anderson, L. W., & Krathwohl, D. R. (2001). *A revision of Bloom’s taxonomy of educational objectives. A Taxonomy for Learning, Teaching and Assessing.* NY : Longman.

Barber, M, & Mourshed, M. (2007). *How the world’s best-performing school systems come out on top*. Mckinsey & Company. https://www.mckinsey.com/industries/social-sector/our-insights/how-the-worlds-best-performing-school-systems-come-out-on-top

Bloom et al., (1956). *Taxonomy of educational objectives the classification of educational goal handbook 1 cognitive domain.* London : Longman, Green & Co Ltd.

Darling-Hammond, L., Hyler, M. E., & Gardner, M. (2017). *Effective teacher professional development.* CA : Learning Policy Institute.

Jacob, R., Hill, H., & Corey, D. (2017). The impact of a professional development program on teachers' mathematical knowledge for teaching, instruction, and student achievement. *Journal of Research on Educational Effectiveness*, *10*(2), 379-407. doi: 10.1080/19345747.2016.1273411

Maaranen, K., Kynäslahti, H., Byman, R., Sintonen, S., & Jyrhämä, R. (2020). ‘Do you mean besides researching and studying?’ Finnish teacher educators’ views on their professional development. *Professional Development in Education*, *46*(1), 35-48. doi: 10.1080/19415257.2018.1555184

1. นิสิตระดับมหาบัณฑิตศึกษา สาขาวิชาวิธีวิทยาการวิจัยทางการศึกษา คณะครุศาสตร์ จุฬาลงกรณ์มหาวิทยาลัย [↑](#footnote-ref-1)
2. 2 อาจารย์ที่ปรึกษาวิทยานิพนธ์ ภาควิชาวิจัยและจิตวิทยาการศึกษา คณะครุศาสตร์ จุฬาลงกรณ์มหาวิทยาลัย

\* Corresponding Author E-mail: nisthratee@bms.ac.th [↑](#footnote-ref-2)